ᱜᱩᱞᱵᱚᱨᱜᱟ

ᱜᱩᱞᱵᱚᱨᱜᱟ, ᱥᱚᱨᱠᱟᱨᱤ ᱞᱮᱠᱟᱛᱮ ᱠᱟᱞᱟᱵᱩᱨᱜᱤ ᱧᱩᱛᱩᱢ ᱛᱮ ᱵᱟᱰᱟᱭᱚᱜᱼᱟ, ᱥᱤᱧᱚᱛ ᱨᱮᱱᱟᱜ ᱠᱚᱨᱱᱟᱴᱚᱠ ᱯᱚᱱᱚᱛ ᱨᱮᱱᱟᱜ ᱢᱤᱫ ᱥᱚᱦᱚᱨ ᱠᱟᱱᱟ ᱾ ᱱᱚᱶᱟ ᱜᱩᱞᱵᱚᱨᱜᱟ ᱫᱚ ᱦᱚᱱᱚᱛ ᱨᱮᱱᱟᱜ ᱥᱟᱥᱚᱱ ᱪᱟᱪᱞᱟᱣ ᱦᱮᱰᱠᱩᱣᱟᱴᱚᱨ ᱠᱟᱱᱟ ᱟᱨ ᱠᱚᱧᱮ ᱠᱚᱨᱱᱟᱴᱚᱠ (ᱠᱚᱞᱭᱟᱬᱼᱠᱚᱨᱱᱟᱴᱚᱠ) ᱴᱚᱴᱷᱟ ᱨᱮ ᱟᱹᱰᱤ ᱢᱟᱨᱟᱝ ᱥᱚᱦᱚᱨ ᱠᱟᱱᱟᱶ᱾ ᱜᱩᱞᱵᱚᱨᱜᱟ ᱫᱤ ᱯᱚᱱᱚᱛ ᱨᱮᱱᱟᱜ ᱨᱟᱡᱽᱜᱟᱲ ᱵᱟᱸᱜᱽᱞᱳᱨ ᱠᱷᱚᱱ ᱖᱒᱓ ᱠᱤᱞᱚᱢᱤᱴᱚᱨ ᱠᱚᱧᱮ ᱨᱮ ᱢᱮᱱᱟᱜᱼᱟ ᱾ ᱱᱤᱭᱟᱹ ᱑᱙᱕᱖ ᱥᱟᱞ ᱨᱮ ᱯᱚᱱᱚᱛ ᱵᱮᱱᱟᱣ ᱞᱮᱠᱟᱛᱮ ᱱᱟᱶᱟ ᱵᱮᱱᱟᱣᱟᱜ ᱢᱟᱭᱥᱩᱨ ᱯᱚᱱᱚᱛ (ᱱᱤᱛᱚᱜ ᱠᱚᱨᱱᱟᱴᱚᱠ ᱞᱮᱠᱟᱛᱮ ᱵᱟᱰᱟᱭᱚᱜᱼᱟ) ᱨᱮ ᱥᱮᱞᱮᱫ ᱞᱮᱱᱟ ᱛᱟᱦᱮᱸᱫ ᱾

ᱜᱩᱞᱵᱚᱨᱜᱟ ᱥᱚᱦᱚᱨ ᱫᱚ ᱢᱤᱫ ᱱᱚᱜᱚᱨ ᱱᱤᱜᱟᱢ ᱦᱚᱛᱮᱛᱮ ᱥᱟᱥᱚᱱᱚᱜ ᱠᱟᱱᱟ ᱟᱨ ᱜᱩᱞᱵᱚᱨᱜᱟ ᱫᱚ ᱥᱚᱦᱨᱤ ᱴᱚᱴᱷᱟ ᱨᱮ ᱢᱮᱱᱟᱜᱼᱟ ᱾ ᱱᱚᱶᱟ ᱥᱩᱯᱷᱤ ᱥᱚᱦᱚᱨ ᱠᱚ ᱢᱮᱛᱟᱜᱼᱟ ᱾ ᱱᱚᱸᱰᱮ ᱧᱩᱛᱩᱢᱟᱱᱟᱜ ᱫᱷᱚᱨᱚᱢ ᱵᱷᱚᱵᱚᱱ ᱢᱮᱱᱟᱜᱼᱟ, ᱡᱮᱞᱮᱠᱟ ᱠᱷᱣᱟᱡᱟ ᱵᱚᱸᱰᱟ ᱱᱚᱣᱟᱡᱽ ᱫᱚᱨᱜᱟᱦ, ᱥᱚᱨᱚᱬ ᱵᱚᱥᱣᱮᱥᱚᱨ ᱢᱚᱱᱫᱤᱨ ᱟᱨ ᱵᱩᱫᱫᱷ ᱵᱷᱤᱦᱟᱨ ᱾ ᱱᱚᱸᱰᱮ ᱵᱚᱦᱢᱚᱱᱤ ᱥᱟᱥᱚᱱ ᱚᱠᱛᱚ ᱵᱮᱱᱟᱣᱟᱜ ᱢᱤᱫ ᱠᱤᱞᱟ ᱦᱚᱸ ᱢᱮᱱᱟᱜᱼᱟ ᱾ ᱮᱴᱟᱜ ᱵᱚᱦᱢᱚᱱᱤ ᱢᱚᱱᱩᱢᱮᱱᱴ ᱨᱮ ᱦᱟᱯᱷᱛᱟ ᱜᱩᱸᱵᱚᱡᱽ (ᱢᱤᱫ ᱥᱟᱶ ᱮᱭᱟᱭ ᱜᱩᱸᱵᱚᱫᱽ) ᱟᱨ ᱥᱚᱨ ᱜᱩᱱ ᱵᱚ ᱫᱽ ᱥᱮᱞᱮᱫ ᱟᱠᱟᱱᱟ ᱾ ᱜᱩᱞᱵᱚᱨᱜᱟ ᱨᱮ ᱡᱮᱜᱮᱛ ᱨᱮᱱᱟᱜ ᱟᱹᱰᱤ ᱢᱟᱨᱟᱝ ᱛᱚᱯ ᱢᱮᱱᱟᱜᱼᱟ ᱾ ᱜᱩᱞᱵᱚᱨᱜᱟ ᱨᱮ ᱜᱩᱞᱵᱚᱨᱜᱟ ᱠᱤᱞᱟ ᱨᱮ ᱡᱟᱢᱟ ᱢᱚᱥᱡᱤᱫᱽ ᱥᱟᱶᱛᱮ ᱵᱚᱦᱢᱚᱱᱤ ᱥᱟᱢᱨᱟᱡᱽ ᱟᱜ ᱥᱟᱥᱚᱱ ᱚᱠᱛᱚ ᱵᱮᱱᱟᱣᱟᱜ ᱟᱨᱠᱤᱴᱮᱠᱪᱟᱨᱟᱞ ᱢᱟᱵᱷᱚᱞ ᱢᱮᱱᱟᱜᱼᱟ ᱾ ᱜᱩᱞᱵᱚᱨᱜᱟ ᱨᱮ ᱠᱚᱨᱱᱟᱴᱚᱠ ᱦᱟᱭ ᱠᱚᱨᱴ ᱨᱮᱱᱟᱜ ᱥᱟᱨᱠᱤᱴ ᱵᱮᱸᱪ ᱢᱮᱱᱟᱜᱼᱟ ᱾

ᱦᱚᱲ ᱮᱞ

᱒᱐᱑᱑ ᱨᱮᱱᱟᱜ ᱥᱤᱧᱚᱛᱤᱭᱟᱹ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱜᱩᱞᱵᱚᱨᱜᱟ ᱥᱚᱦᱚᱨ ᱨᱤᱱ ᱦᱚᱲ ᱮᱞ ᱫᱚ ᱕᱓᱓,᱕᱘᱗ ᱦᱚᱲ ᱢᱮᱱᱟᱜ ᱠᱚᱣᱟ ᱾ ᱠᱚᱲᱟ ᱦᱚᱲ ᱮᱞ ᱟᱜ ᱕᱕% ᱟᱨ ᱛᱤᱨᱞᱟᱹ ᱔᱕% ᱢᱮᱱᱟᱜ ᱠᱚᱣᱟ ᱾ ᱜᱩᱞᱵᱚᱨᱜᱟ ᱨᱮᱱᱟᱜ ᱥᱮᱪᱮᱫ ᱫᱚᱨ ᱖᱗% ᱢᱮᱱᱟᱜᱼᱟ, ᱱᱤᱭᱟᱹ ᱡᱟᱹᱛᱤᱭᱟᱹᱨᱤ ᱥᱮᱪᱮᱫ ᱕᱙.᱕% ᱠᱷᱚᱱ ᱫᱚ ᱰᱮᱦᱮᱨ ᱜᱮᱭᱟ ᱾ ᱠᱚᱲᱟ ᱟᱜ ᱥᱮᱪᱮᱫ ᱫᱚ ᱗᱐% ᱢᱮᱱᱟᱜᱼᱟ, ᱛᱤᱨᱞᱟᱹ ᱟᱜ ᱥᱮᱪᱮᱫ ᱫᱚ ᱓᱐% ᱢᱮᱱᱟᱜᱼᱟ ᱾ ᱜᱩᱞᱵᱚᱨᱜᱟ ᱨᱮ, ᱦᱚᱲ ᱮᱞ ᱑᱕% ᱫᱚ  ᱖ ᱵᱚᱪᱷᱚᱨ ᱠᱷᱚᱱ ᱠᱚᱢ ᱩᱢᱚᱨ ᱠᱚ ᱢᱮᱱᱟᱜ ᱠᱚᱣᱟ ᱾ ᱠᱚᱱᱱᱚᱲ, ᱫᱚᱠᱠᱚᱱᱤ ᱩᱨᱫᱩ ᱟᱨ ᱤᱝᱜᱽᱞᱤᱥ ᱢᱩᱬ ᱯᱟᱹᱨᱥᱤ ᱠᱚ ᱢᱮᱱᱟᱜᱼᱟ ᱾

ᱥᱟᱜᱟᱲᱚᱢ
ᱩᱰᱟᱹᱜ ᱜᱟᱹᱰᱤ ᱛᱮ
ᱜᱩᱞᱵᱚᱨᱜᱟ ᱨᱮᱱᱟᱜ ᱟᱡᱟᱜ ᱩᱰᱟᱹᱱ ᱰᱟᱹᱦᱤ ᱢᱮᱱᱟᱜᱼᱟ ᱚᱠᱚᱭᱟᱜ ᱧᱩᱛᱩᱢ ᱠᱚᱞᱵᱩᱨᱜᱤ ᱩᱰᱟᱹᱱ ᱰᱟᱹᱦᱤ ᱠᱟᱱᱟ ᱚᱠᱚᱭᱮ ᱡᱷᱤᱦ ᱥᱟᱹᱜᱩᱱ ᱟᱠᱟᱫᱼᱟᱭ ᱠᱚᱨᱱᱟᱴᱚᱠ ᱨᱤᱱᱤᱡ ᱥᱤᱨᱟᱹ ᱢᱚᱱᱛᱨᱤ ᱭᱮᱫᱤᱭᱩᱨᱚᱯᱯᱟ ᱒᱒ ᱱᱚᱵᱷᱮᱢᱵᱚᱨ ᱒᱐᱑᱙  ᱥᱟᱞ ᱨᱮ ᱠᱟᱹᱢᱤ ᱞᱮᱫ ᱛᱟᱦᱮᱸᱫ ᱟᱨ ᱚᱱᱟ ᱫᱤᱱ ᱜᱮ ᱮᱦᱚᱵ ᱞᱮᱱᱟ ᱛᱟᱦᱮᱸᱫ ᱾ref></ref>

ᱨᱮᱞᱜᱟᱹᱰᱤ ᱛᱮ

ᱜᱩᱞᱵᱚᱨᱜᱟ ᱨᱮ ᱠᱚᱞᱵᱩᱨᱜᱤ ᱡᱚᱸᱠᱥᱚᱱ ᱨᱮᱞᱣᱮ ᱥᱴᱮᱥᱚᱱ ᱧᱩᱛᱩᱢᱟᱜ ᱢᱤᱫ ᱨᱮᱞᱣᱮ ᱥᱴᱮᱥᱚᱱ ᱢᱮᱱᱟᱜᱼᱟ ᱱᱚᱶᱟ ᱥᱚᱞᱟᱯᱩᱨ ᱠᱷᱚᱸᱰ ᱵᱷᱤᱛᱤᱨ ᱨᱮ ᱦᱤᱡᱩᱜᱼᱟ ᱾

ᱜᱩᱞᱵᱚᱨᱜᱟ ᱞᱚᱜᱚᱱ ᱜᱮ ᱢᱩᱢᱵᱟᱭ ᱠᱷᱚᱱ ᱦᱟᱭᱫᱽᱨᱟᱵᱟᱫᱽ ᱫᱷᱟᱹᱨᱤᱡ ᱪᱟᱞᱟᱜᱟᱜ ᱟᱹᱰᱤ ᱥᱚᱛᱛᱚ ᱪᱟᱞᱟᱜᱟᱜ ᱨᱮᱞ ᱰᱟᱦᱟᱨ ᱨᱮᱱᱟᱜ ᱴᱷᱟᱶ ᱦᱩᱭᱩᱜᱼᱟ ᱾

ᱥᱟᱹᱠᱷᱭᱟᱹᱛ


ᱛᱷᱚᱠ:ᱥᱤᱧᱚᱛ ᱨᱮ ᱢᱟᱲᱟᱝ ᱨᱟᱡᱽᱜᱟᱲ ᱥᱚᱦᱚᱨ ᱠᱚ
ᱛᱷᱚᱠ:ᱠᱚᱨᱱᱟᱴᱚᱠ ᱨᱮᱱᱟᱜ ᱥᱚᱦᱚᱨ ᱠᱚ